钦定古今图书集成/明伦汇编/闺媛典/第033卷 > 周敦良妻赵氏
## 钦定古今图书集成/明伦汇编/闺媛典/第033卷 > 周敦良妻赵氏

按《潮阳县志》：周敦良妻赵氏，正德间，年十八而寡，事
舅姑至孝。舅性严甚，氏供具必亲。一日晨起，进食于
舅所，适婢子市矾，至误落茶中，茶为尽黑。舅惊讶曰：
“‘异哉，茗色得无毒乎’？姑因责问婢，婢无以对。舅曰：‘妇
欲杀我，婢有何罪’？赵氏伏地自明，终不能得，乃令置
茶于饭与犬，且尝试之。赵曰：‘若有他，妾当先犬而死以为弑逆者之戒’。”遂取茶自饮尽一杯，竟不死。于是
舅姑愈益重赵氏。赵氏奉舅姑以终其身，养生送死
如礼。